**Završen projekt Zaželi – provedi! 2 – Program zapošljavanja žena na području Općine Virje**

S danom 11. travnja 2022. završava projekt Zaželi – provedi! 2 u okviru kojeg je 9 teže zapošljivih žena brinulo o 70tak korisnika starijih i nemoćnih osoba na području Općine Virje.

Ugovor o financiranju projekta, kodni broj UP.02.1.1.13.0348 potpisan je s danom 11.01.2021., a potpisali su ga načelnik Mirko Perok u ime Općine Virje, ministar Ministarstva rada, mirovinskog sustava, obitelji i socijalne politike Josip Aladrović i ravnatelj Hrvatskog zavoda za zapošljavanje Ante Lončar u ime Posredničkog tijela 2, u trajanju 15 mjeseci.

Projekt je financiran sredstvima Europske unije, Europskog socijalnog fonda, Operativni program Učinkoviti ljudski potencijali 2014 – 2020. u iznosu 781.020,00 kuna

Partneri na projektu: Hrvatski zavod za zapošljavanje i Centar za socijalnu skrb Đurđevac

Ovaj projekt je bio nastavak projekta Zaželi – provedi! koji je Općina Virje s 1. prosinca 2020. završila a koji je trajao 2 godine. U razdoblju od 1.03.2021. do 28.02.2022. godine, 9 njegovateljica bilo je zaposleno na ovom projektu te je time unaprijeđen njihov radni potencijal, ublažene posljedice nezaposlenosti te povećana njihova konkurentnost na tržištu rada. S druge strane, cilj projekta bio je i potaknuti socijalnu uključenost i povećati razina kvalitete života za 70 starijih i nemoćnih osoba kojima je potrebna potpora i podrška u obavljanju svakodnevnih aktivnosti, pomoć u kućanstvu te pratnja i pomoć u njihovoj socijalnoj integraciji. Također, u okviru projekta korisnicima su bili osigurani mjesečni paketi osnovnih higijenskih i kućanskih potrepština. .
Projekt je ocjenjen kao vrlo pozitivan i potreban jer je ispunio svoj osnovni cilj da je zaposleno 9 žena iz ciljane skupine i da je podignuta kvaliteta života starijih nemoćnih osoba, ali i cilj Općine Virje da se brine o starijim i nemoćnim osobama na svojem području.

Na završetku projekta, zahvaljujemo njegovateljicama na dobro odrađenom projektu, na uspješnom radu i na ozbiljnosti i odgovornosti koje su pokazale u brizi za korisnike te partnerima i sudionicima u provedbi na dobroj suradnji.

 .

VODITELJICA PROJEKTA:

 Kristina Filipović







